Kose Vallavalitsuse 07.06.2022
korralduse nr 370 lisa

PROJEKTEERIMISTINGIMUSED

Projekteerimistingimuste sisu ja põhjendused:
********* esitas 16.05.2022 Kose Vallavalitsusele ehitisregistri kaudu Nõrava külas ***** katastriüksusele (registriosa nr *********, katastritunnus ******:***:****, pindala 6,89 ha, maakasutuse sihtotstarve 100% maatulundusmaa) projekteerimistingimuste taotluse nr 2211002/06427. Taotleja soov on püstitada katastriüksusele abihoone. Ehitusseadustiku § 26 lõike 1 kohaselt on projekteerimistingimused vajalikud ehitusloakohustusliku hoone või olulise avaliku huviga rajatise ehitusprojekti koostamiseks, kui puudub detailplaneeringu koostamise kohustus. Ehitusseadustiku § 26 lõike 2 punkti 1 kohaselt annab pädev asutus projekteerimistingimused hoone püstitamiseks.

Katastriüksusel kehtiv detailplaneering puudub. Katastriüksusel asub elamu (ehr kood *********), kuur (ehr kood *********), kaev (ehr kood *********), väravad ja piirded (ehr kood *********). Kitsendustest ulatub katastriüksusele elektripaigaldise kaitsevöönd, puurkaevu hooldusala ja maardla. Kose valla üldplaneeringu kohaselt asub katastriüksus hajaasustuses ja osaliselt ulatub katastriüksusele väärtuslik põllumajandusmaa. Projekteeritav hoone asub väärtuslikust põllumajandusmaa alast väljas. Ehitiste planeerimisel peab järgima üldplaneeringu peatükis 3.2.1 seatud ehitus- ja kasutustingimusi.

Projekteerimistingimustega määrame:
•	kasutamise otstarve – elamu, kooli vms abihoone (kood 12744);
•	suurim lubatud ehitusloakohustuslike hoonete arv maa-alal – olemasolevatele hootele lisaks üks abihoone;
•	asukoht – väärtuslikust põllumajandusmaa alast väljas ja krundi piirist minimaalselt 4 m kaugusele;
•	lubatud suurim ehitisealune pind – kuni 150 m2;
•	kõrgus ja vajaduse korral sügavus – kuni 7 m. Hoone sügavust ei määrata;
•	arhitektuurilised, ehituslikud ja kujunduslikud tingimused – lahendada ehitusprojekti mahus. Hoone projekteerida viil- või kelpkatusega;
•	maa- või veealal asuvate ehitiste teenindamiseks vajalike ehitiste võimalik asukoht – lahendada ehitusprojekti mahus. Asendiplaanil siduda ehitiste paiknemine projekteeritud hoonega tuues välja kaitsekujad;
•	ehitusuuringu tegemise vajadus – selgitatakse projekteerimise käigus;
•	vertikaalplaneerimine, haljastus ja heakord – lahendada ehitusprojekti mahus;
•	piirded – piirded säiluvad;
•	liiklus- ja parkimiskorraldus – juurdepääs katastriüksusele munitsipaalomandis oleva tee kaudu. Parkimine lahendada Posti katastriüksusel vastavalt kehtivatele normatiividele;
•	veevarustus, kanalisatsioon, sademevesi ja küte – lahendada ehitusprojekti mahus. 
Projekti vormistus:
•	Ehitusprojekt koostada vastavalt Eestis kehtivale normidele ja standarditele ning majandus- ja taristuministri 17.07.2015 määrusele nr 97 „Nõuded ehitusprojektile“;
•	 Projektdokumentatsioon peab olema koostatud pädevate ja vastavat kutsetunnistust omavate spetsialistide poolt ning koostatud  vastavalt tehnilistele tingimustele mõõdus 1 : 100 ja 1 : 50;
•	 Asendiplaani koostamisel võtta aluseks ajakohane topo - geodeetiline alusplaan koos tehnovõrkudega M 1:500;
•	Ehitusprojekti koosseisu lisada väljastatud projekteerimistingimused ja korraldus projekteerimistingimuste väljastamise kohta.
Kose Vallavalitsus esitab ehitusloa eelnõu vajadusel korral:
•	kooskõlastamiseks asutusele, kelle õigusaktist tulenev pädevus on seotud ehitusloa taotluse esemega;
•	arvamuse avaldamiseks asutusele või isikule, kelle õigusi või huve võib ehitis või ehitamine puudutada.

Ehitusloa taotleja teeb koostööd katastriüksusel olevate tehnovõrkude valdajatega juhul kui tehnorajatise kaitsevööndisse kavandatakse ehitustegevust. Tehnovõrkude valdajate seisukohad, arvamused või kooskõlastused projekti kohta esitada ehitusprojekti koosseisus ehitusloa taotlemisel.

Ehitusloa saamiseks esitada ehitusloa taotlus koos nõuetekohase projektiga elektrooniliselt ehitisregistri kaudu. Teavet ehitisregistri kasutamise kohta leiab ehitisregistri kodulehelt www.ehr.ee. Samast on leitavad ka klienditoe kontaktid. Kuna ehitusseadustikust tulenevalt võib erandjuhul, kui ehitisregistri kaudu esitamine ei ole võimalik, dokumendid esitada pädevale asutusel ka muul viisil, palume erandjuhtude puhul esitada kogu dokumentatsioon paberkandjal ning lisada põhjendus, miks ehitisregistrile esitamine konkreetsel juhul ei ole võimalik.

Projekteerimistingimused kehtivad viis (5) aastat.
Projekteerimistingimused ei anna õigust ehitamise alustamiseks. Vastavalt ehitusseadustiku § 38 lõikele 1 annab ehitusluba õiguse ehitada ehitist, mis vastab ehitusloa andmise aluseks olevale ehitusprojektile.